ai4bharat/Pralekha huggingface dataset:
शिक्षा मंत्रालय
मानव संसधान विकास मंत्री श्री रमेश पोखरियाल ‘निशंक’ ने आज मीडिया और मनोरंजन उद्योग में कौशल विकास को बढ़ावा देने के लिए ‘मंथन- त्रुटिरहित शैक्षणिक समुदाय’ के तीसरे अध्याय का उद्घाटन किया
कौशल शिक्षा किसी भी राष्ट्र के विकास की रीढ़ की हड्डी हैः निशंक
केंद्रीय मानव संसाधन विकास मंत्री श्री रमेश पोखरियाल ‘निशंक’ ने आज नई दिल्ली में ‘मंथन-त्रुटिरहित शैक्षणिक समुदाय’ के तीसरे अध्याय का उद्घाटन किया। इस कार्यक्रम का आयोजन मीडिया एवं मनोरंजन कौशल परिषद  ने मानव संसाधन एवं विकास मंत्रालय के सहयोग से किया। इस मौके पर फिल्म निर्माता, शिक्षाविद, एमईएससी के अध्यक्ष श्री सुभाष घई, मानव संसाधन विकास मंत्रालय के वरिष्ठ आर्थिक सलाहकार श्री सुब्बा राव और अन्य अधिकारी एवं उद्योग से जुड़ी हस्तियां मौजूद रहीं।
इस मौके पर श्री रमेश पोखरियाल ने कहा कि कौशल विकास शिक्षा किसी भी राष्ट्र के विकास की रीढ़ की हड्डी है, जिससे कुशल युवाओं और कार्यबल को विकसित करने में मदद मिलती है और यह समय की मांग है। उन्होंने कहा कि भारत की युवा आबादी इसकी मूल्यवान संपत्ति है जो कुल जनसंख्या का 54 फीसदी है। शिक्षा के क्षेत्र में भारत के अग्रणी रहने का भी इतिहास है। उन्होंने कहा कि भविष्य के लिए एक बेहतर कुशल आबादी तैयार करने की हमारी दृष्टि और मिशन को बढ़ावा देते हुए एमएचआरडी और एमईएससी सराहनीय कार्य कर रहे हैं। उन्होंने एमईएससी को बधाई दी और कहा कि श्री घई के नेतृत्व में एमईएससी विद्यादान के माध्यम से गुरु-शिष्य परम्परा को बढ़ावा दे रही है।
इस अवसर पर श्री सुभाष घई ने कहा कि फिल्म उद्योग अकेले 72 प्रकार के व्यावसायिक कौशल श्रमिकों को रोजगार देता है। उन्होंने कहा कि मानव संसाधन विकास मंत्रालय और कौशल विकास एवं उद्यमिता मंत्रालय ने हमें मीडिया एवं मनोरंजन उद्योग की बदलती जरूरतों को पूरा करने के लिए एक मंच प्रदान किया है। उन्होंने कहा कि एमईएससी युवाओं को पूर्ण रूप से प्रशिक्षित करने के लिए विद्यादान जैसा मंच उपलब्ध कराते हुए भावी नेतृत्व के निर्माण के लिए प्रतिबध है।
मंथन मीडिया एवं मनोरंजन उद्योग में उपलब्ध अवसरों की अधिकता पर केंद्रित है। यह मीडिया एवं मनोरंजन कौशल परिषद  और प्रतिष्ठित शैक्षणिक संस्थानों, कॉलेजों एवं विश्वविद्यालयों के बीच सहयोग की संभावनाओं पर प्रकाश डालता है। एमईएससी के साथ मानव संसाधन विकास मंत्रालय ने बी.एससी. ऐनिमेशन एवं वीएफएक्स, बी.एससी. परफॉर्मिंग आर्ट्स और बी.एससी. फिल्म मेकिंग जैसे रोजगारपरक पाठ्यक्रम विकसित किये हैं।
संबंधित विश्वविद्यालयों को अपने कॉलेजों एवं स्वायत्त कॉलेजों के माध्यम से इन पाठ्यक्रमों को चलाने के लिए सशक्त किया गया है और अन्य कॉलेज भी अपने विश्वविद्यालय की मंजूरी से इन पाठ्यक्रमों को चला सकते हैं। उत्तराखंड के उच्च शिक्षा निदेशालय, हंसराज कॉलेज, खालसा कॉलेज, त्रिपुरा विश्वविद्यालय, शारदा विश्वविद्यालय, जीडी गोयनका विश्वविद्यालय, जैन विश्वविद्यालय और कई अन्य शैक्षणिक संस्थानों सहित 50 से अधिक कॉलेज/ विश्वविद्यालयों ने इन पाठ्यक्रमों को चलाने के लिए एमईएससी के साथ समझौते पत्र पर हस्ताक्षर किये हैं।
सूचना और प्रसारण मंत्रालय
श्री अनुराग ठाकुर ने काशी तमिल संगमम् में मैत्रीपूर्ण टेबल टेनिस मैच का उद्घाटन किया
साहित्य, संस्कृति और खेल के माध्यम से आपस में जुड़ रही हैं दो संस्कृतियां : श्री अनुराग ठाकुर
वाराणसी में सिगरा स्टेडियम के उन्नयन की समीक्षा की
वाराणसी में सूचना एवं प्रसारण मंत्रालय के विभिन्न कार्यालयों में उपलब्ध कुल स्थान का निरीक्षण किया
केंद्रीय सूचना एवं प्रसारण और युवा कार्यक्रम व खेल मंत्री श्री अनुराग ठाकुर ने कहा कि ‘काशी तमिल संगमम्’ कार्यक्रम में साहित्य, संस्कृति और खेल तथा अन्य विधाओं के माध्यम से दो संस्कृतियां आपस में जुड़ रही हैं। उन्होंने आठ दिवसीय ‘काशी तमिल संगमम्- स्पोर्ट्स समिट’ के तहत आज आयोजित मैत्रीपूर्ण टेबल टेनिस मैच का उद्घाटन किया।
श्री अनुराग ठाकुर ने वाराणसी में सिगरा स्टेडियम के उन्नयन का निरीक्षण किया एवं समीक्षा की। उन्होंने इस स्टेडियम के उन्नयन कार्य को बेहतर करने के लिए अनेक बदलावों का प्रस्ताव रखा। उन्होंने वाराणसी में सूचना एवं प्रसारण मंत्रालय के विभिन्न कार्यालयों में उपलब्ध कुल स्थान का भी निरीक्षण किया। उन्होंने काशी विश्वनाथ मंदिर जाकर पूजा-अर्चना की।
श्री अनुराग ठाकुर ने उपस्थित गणमान्यजनों को संबोधित करते हुए कहा कि ‘काशी तमिल संगमम्’ कार्यक्रम में साहित्य एवं संस्कृति के विभिन्न कार्यक्रम आयोजित किए जा रहे हैं और ऐसे में खेल के माध्यम से उत्तर और दक्षिण को जोड़ने की पहल भी हो रही है। उन्होंने यह भी कहा कि उत्तर और दक्षिण के बीच का आपसी जुड़ाव हमारी प्राचीन परंपराओं को दर्शाता है जो हजारों साल से भी अधिक पुरानी हैं।
श्री ठाकुर ने काशी तमिल संगमम् की पहल के लिए प्रधानमंत्री का धन्यवाद किया और कहा कि इस भव्य आयोजन के माध्यम से ‘एक भारत श्रेष्ठ भारत’ का विजन साकार किया जा रहा है। उन्होंने यह भी कहा कि जो उत्साह आज खिलाड़ियों में देखा जा रहा है, ठीक वही जुनून उत्तर प्रदेश और तमिलनाडु की प्रतिभागी टीमों के खिलाड़ियों में भी देखा जा रहा है।
श्री ठाकुर ने यह भी कहा कि तमिलनाडु के लोगों को न केवल ‘काशी विश्वनाथ’ का दर्शन करने का अवसर मिल रहा है, बल्कि वे यहां की कला और संस्कृति से भी परिचित हो रहे हैं, जो सभी के लिए बड़े गर्व की बात है। उन्होंने उत्तर प्रदेश और तमिलनाडु के सभी खिलाड़ियों से संवाद किया।
सड़क परिवहन एवं राजमार्ग मंत्रालय
श्री नितिन गडकरी भारत न्यू कार असेसमेंट प्रोग्राम  की शुरुआत करेंगे
केन्द्रीय सड़क एवं परिवहन राजमार्ग मंत्री श्री नितिन गडकरी 22 अगस्त, 2023 को बहु-प्रतीक्षित भारत न्यू कार असेसमेंट प्रोग्राम  को लॉन्च करेंगे। यह प्रोग्राम भारत में 3.5 टन तक के मोटर वाहनों के सुरक्षा मानकों को बढ़ाकर सड़क सुरक्षा में सुधार करने की सरकार की प्रतिबद्धता में उल्लेखनीय कदम है।
इस प्रोग्राम का उद्देश्य कार ग्राहकों को बाजार में उपलब्ध मोटर वाहनों की दुर्घटना संबंधी सुरक्षा का एक तुलनात्मक मूल्यांकन करने के लिए एक उपकरण प्रदान करना है। इस प्रोग्राम के अंतर्गत, कार निर्माता स्वेच्छा से मोटर-वाहन उद्योग मानक  197 के अनुसार परीक्षण की गई अपनी कारों की पेशकश कर सकते हैं। इन परीक्षणों में कार की प्रदर्शन क्षमता के आधार पर, कार को एडल्ट ऑक्यूपेंट और चाइल्ड ऑक्यूपेंट की स्टार रेटिंग प्रदान की जाएगी। संभावित कार ग्राहक विभिन्न वाहनों के सुरक्षा मानकों की तुलना करने के लिए इन स्टार रेटिंग का उल्लेख कर सकते हैं और उसके अनुरूप अपना खरीद का निर्णय ले सकते हैं।
यह उम्मीद है कि इससे सुरक्षित कारों की मांग बढ़ेगी, जिससे कार निर्माता ग्राहकों की जरूरतों को पूरा करने के लिए प्रोत्साहित होंगे। उच्च सुरक्षा मानकों के साथ, भारतीय कारें वैश्विक बाजार में बेहतर प्रतिस्पर्धा करने में सक्षम होंगी, जिससे भारत में कार निर्माताओं की निर्यात की क्षमता बढ़ेंगी। इस प्रोग्राम से भारत में सुरक्षा के प्रति संवेदनशील कार बाजार के विकसित होने की उम्मीद है।
रेल मंत्रालय
रेलवे बोर्ड सुरक्षा ने त्योहारी मौसम में स्टेशनों पर बढ़ने वाली भीड़ के मद्देनजर भीड़ प्रबंधन, कोविड प्रोटोकॉल, मानव तस्करी के खिलाफ कार्रवाई और कोविड के समय में अन्य व्यवस्थाओं की समीक्षा की
आगामी त्योहारी सीजन में स्टेशनों और ट्रेनों में कई गुना भीड़ बढ़ेगी। महामारी के दौरान विशेष रूप से उत्पन्न चुनौतियों का सामना करने के लिए नियमों को कड़ाई से लागू किए जाने की आवश्यकता होती है। अध्यक्ष-सह-सीईओ/ रेलवे बोर्ड, सदस्य  और महानिदेशक/ आरपीएफ ने वीडियो कॉन्फ्रेंस के जरिये 16 अक्टूबर, 2020 को क्षेत्रीय और मंडल स्तर के अधिकारियों के साथ बातचीत की।
रेलवे स्टेशनों और ट्रेनों में कोरोना वायरस के प्रसार को रोकने के लिए रेलवे प्रशासन द्वारा जारी दिशा-निर्देशों के बारे में यात्रा के दौरान यात्रियों के बीच गहन जागरूकता अभियान शुरू करने के लिए कहा गया। अधिकारियों को कोविड प्रोटोकॉल को कड़ाई से लागू करने को कहा गया है।
चूंकि त्योहारों के मौसम के दौरान स्टेशनों और ट्रेनों में भीड़ बढ़ने की संभावना होती है, इसलिए सभी जोन में महिला यात्रियों की सुरक्षा के लिए एक केंद्रित पहल शुरू करने की जरूरत महसूस की गई। ट्रेनों से यात्रा करने वाली महिला यात्रियों को बेहतर सुरक्षा और संरक्षा मुहैया करने के वास्ते एक नई पहल “मेरी सहेली” शुरू की गई है। इस पहल का उद्देश्य महिला यात्रियों के बीच सुरक्षा की भावना पैदा करना है और महिला यात्रियों के सामने आने वाली या देखी जाने वाली सुरक्षा संबंधी किसी भी समस्या का प्रभावी ढंग से निराकरण करना है।
यह महसूस किया गया कि मानव तस्करी में शामिल अपराधी, त्योहारी सीजन की भीड़ का फायदा उठाकर महिलाओं और बच्चों की तस्करी में लिप्त होने का प्रयास कर सकते हैं क्योंकि वे इस अपराध के लिए सबसे ज्यादा संवेदनशील हैं। आगामी त्योहारी सीजन के दौरान मानव तस्करी के खतरे को रोकने के लिए एक्शन प्लान पर चर्चा की गई। यह निर्णय लिया गया कि तस्करों की पहचान करने और उन्हें पकड़ने के लिए एक निरंतर और ठोस अभियान चलाया जाएगा।
फील्ड में काम करने वाले अफसरों को रेलवे के आरक्षित टिकटों को बदलने और जरूरतमंद यात्रियों को उसे महंगे दाम पर बेचने के खिलाफ अपने अभियान को जारी रखने के लिए निर्देशित किया गया है।
इस्पात मंत्रालय
ओलंपिक कांस्य पदक विजेता पीवी सिंधु को इस्पात मंत्रालय के आरआईएनएल द्वारा सम्मानित किया गया
ओलंपिक कांस्य पदक विजेता और ब्रांड एंबेसडर, पीवी सिंधु को वाईजैग में इस्पात मंत्रालय के आरआईएनएल द्वारा टोक्यो ओलंपिक में उन्हें मिली सफलता के लिए सम्मानित किया गया।
इस अवसर पर आरआईएनएल के सीएमडी  श्री डीके मोहंती ने कहा कि सुश्री पीवी सिंधु देश और वाईजैग स्टील के लिए गौरव की स्रोत हैं। एक के बाद दूसरे ओलंपिक में मिली लगातार जीत से उन्होंने पूरे देश को गौरवान्वित किया है। अपने संबोधन में श्री मोहंती ने पीवी सिंधु की उपलब्धियों और खेल में उनके योगदान तथा देश-विदेश में ब्रांड एंबेसडर के रूप में उनके द्वारा आरआईएनएल-वाईजैग स्टील की ब्रांड छवि को बढ़ावा देने पर प्रकाश डाला। श्री मोहंती ने कहा कि आरआईएनएल उक्कुनगरम में बंदरगाह की गतिविधियों को बढ़ावा देने और उन्हें मजबूत करने तथा खेल के बुनियादी ढांचे को संचालन योग्य बनाए रखने में सक्रिय भूमिका निभा रहा है। उन्होंने कर्मचारियों और बच्चों से सभी खेल सुविधाओं का उपयोग करने का आग्रह किया।
सुश्री सिंधु ने "आरआईएनएल-वाईजैग स्टील की ब्रांड एंबेसडर" के रूप में उन पर भरोसा बनाये रखने के लिए प्रबंधन का आभार व्यक्त किया। सुश्री पीवी सिंधु ने खेलों को मजबूत करने में आरआईएनएल के समर्थन को स्वीकार किया और आरआईएनएल द्वारा शुरू किये गए विभिन्न खेल कार्यक्रमों के लिए आरआईएनएल की प्रशंसा की।
स्कूली बच्चों के बीच पोषण को बढ़ावा देने और खेलों को प्रोत्साहित करने के लिए ओलंपिक विजेताओं के साथ संवाद में प्रधानमंत्री के आह्वान के अनुरूप, सुश्री पीवी सिंधु ने उक्कुनगरम के विशाखा विमला विद्यालयम के बच्चों के साथ बातचीत की। उन्होंने अरुणोदय स्पेशल स्कूल का दौरा किया और सीआईएसएफ बैडमिंटन हॉल का उद्घाटन करने के अलावा विशिष्ट बच्चों के साथ बातचीत भी की।
गृह मंत्रालय
केंद्रीय गृहमंत्री ने 32वां इंटेलिजेंस ब्यूरो  शताब्दी एंडॉवमेंट लेक्चर दिया
आईबी राष्ट्रीय सुरक्षा तंत्र का 'मस्तिष्क' है; उन्होंने हमेशा आतंकवाद और नक्सलवाद के लिए ज़ीरो टॉलरेंस सुनिश्चित करने में मदद की: श्री अमित शाह
पूर्वोत्तर में आतंकवाद, वाम पंथी उग्रवाद और विद्रोह अगले पांच वर्षों में पूरी तरह समाप्त हो जाए इसके लिए मोदी सरकार निरंतर प्रयासरत है- श्री अमित शाह
केंद्रीय गृह मंत्री ने राष्ट्रीय सुरक्षा के विशिष्ट क्षेत्रों में विभिन्न सुरक्षा और खूफिया एजेंसियों तथा सहयोगी-पेशेवर विशेषज्ञों में तालमेल की ज़रूरत पर ज़ोर दिया
मैं आईबी कर्मियों को नमन करता हूँ जो राष्ट्रीय सुरक्षा के लिए बिना थके चुप चाप काम करते हैं और देश को मज़बूत बनाने में मदद करते हैं: केंद्रीय गृह मंत्री
 शताब्दी एंडॉवमेंट व्याख्यान देते हुए कहा कि पूर्वोत्तंर में आतंकवाद, वाम पंथी उग्रवाद और विद्रोह अगले पांच वर्षों में पूरी तरह समाप्त हो जाए इसके लिए मोदी सरकार निरंतर प्रयासरत है। उन्होंने राष्ट्रीय सुरक्षा की चुनौतियों से अच्छी तरह निपटने के लिए खुफिया ब्यूरो की प्रशंसा की। गृह मंत्री ने पिछले पांच वर्षों में आतंकी मॉड्यूल्स का खुलासा करने में खुफिया ब्यूरो द्वारा किए गए कार्य का विशेष रूप से उल्लेख करते हुए वर्षों से पूर्वोत्तर विद्रोह से बहुत प्रभावी रूप से निपटने के लिए भी खुफिया ब्यूरो की सराहना की।
आगामी वर्षों में राष्ट्रीय सुरक्षा चुनौतियों को सूचीबद्ध करते हुए, विशेष रूप से पांच ट्रिलियन अमरीकी डॉलर की अर्थव्यवस्था बनने के राष्ट्रीय उद्देश्य की पृष्ठभूमि में, श्री शाह ने देश की भूमि और समु्द्रीय सीमाओं को सुरक्षित करने पर विशेष ध्यान दिया। कर्मियों को इन चुनौतियों के समाधान की पहचान करने और इनसे निपटने के नए-नए तरीकों की तलाश करने के लिए प्रोत्साहित करते हुए उन्होंने कर्मियों को अपने दृष्टिकोण को अधिक प्रभावी रूप से बदलने का निर्देश दिया। गृह मंत्री ने कहा कि वे आईबी कर्मियों को नमन करते हैं जो कि राष्ट्रीय सुरक्षा के लिए बिना थके, चुप चाप काम करते हैं और देश को मज़बूत बनाने में मदद करते हैं।
इंटेलिजेंस ब्यूरो को सुरक्षा तंत्र का मस्तिष्क बताते हुए गृहमंत्री ने कहा कि उन्होंने हमेशा आतंकवाद और नक्सलवाद के प्रति जीरो टोलरेंस सुनिश्चित करने में मदद की । इस संदर्भ में उन्होंने मानव और हथियारों की तस्करी, सीमा पार से घुसपैठ, नकली भारतीय मुद्रा नोट , हवाला लेन-देन, नशीली दवाओं की तस्करी के साथ-साथ साइबर खतरों की चुनौतियों की कडि़यों को जोड़ने की ओर इशारा किया। इन चुनौतियों से निपटने के लिए एक विशेष पहल की जरूरत पर जोर देते हुए उन्होंने साइबर सुरक्षा जैसे विशेष क्षेत्रों में सहयोगी-पेशेवर विशेषज्ञों की जरूरत पर बल दिया।
विभिन्न सुरक्षा और खुफिया एजेंसियों के बीच तालमेल के महत्व पर जोर देते हुए श्री अमित शाह ने राष्ट्रीय सुरक्षा की चुनौतियों से निपटने के लिए त्वरित चरणवार और समयबद्ध रणनीति के साथ तेज खुफिया विश्लेषण करने के लिए कर्मियों को प्रेरित किया। अपने भाषण का समापन करते हुए गृह मंत्री ने खुफिया ब्यूरो के कर्मियों की कड़ी मेहनत और विशेषज्ञता की प्रशंसा करते हुए इस बात पर जोर दिया कि उनका कार्य इतिहास के वृतान्त में स्वर्ण अक्षरों में अंकित किया जाएगा।
प्रधानमंत्री कार्यालय
प्रधानमंत्री ने राष्ट्रपति कोविंद के सम्मान में रात्रिभोज का आयोजन किया
प्रधानमंत्री श्री नरेन्द्र मोदी ने आज राष्ट्रपति श्री राम नाथ कोविंद के सम्मान में रात्रिभोज का आयोजन किया।
प्रधानमंत्री ने ट्वीट किया:
"राष्ट्रपति कोविंद जी के सम्मान में रात्रिभोज का आयोजन किया। श्रीमती द्रौपदी मुर्मू जी, वेंकैया जी व मंत्रियों समेत अन्य गणमान्य व्यक्ति उपस्थित थे। हमें रात्रिभोज में जमीनी स्तर पर उपलब्धि हासिल करने वालों, पद्म पुरस्कार विजेताओं, जनजातीय समुदाय के नेताओं और अन्य लोगों का स्वागत करके प्रसन्नता हुई।"
"राष्ट्रपति कोविंद के सम्मान में रात्रिभोज की कुछ और झलकियां।"
उपभोक्ता कार्य, खाद्य एवं सार्वजनिक वितरण मंत्रालय
खुदरा विक्रेताओं, प्रोसेसरों और व्यापारियों की खरीद के लिए 2023-24 के गेहूं और चावल की तीसरी साप्ताहिक ई-नीलामी 12 जुलाई 2023 को होगी
तीसरी ई-नीलामी में 482 डिपो से 4.29 लाख मीट्रिक टन गेहूं और 254 डिपो से 3.95 लाख मीट्रिक टन चावल की बिक्री प्रस्तावित
चावल, गेहूं और आटे की खुदरा कीमत को नियंत्रित करने के लिए बाजार में हस्तक्षेप की केंद्र सरकार की पहल के एक भाग के रूप में, साप्ताहिक ई-नीलामी की अगली कड़ी में गेहूं और चावल दोनों की खुदरा विक्रेताओं, प्रोसेसरों और व्यापारियों द्वारा खरीद प्रस्तावित है। 2023-24 की तीसरी ई-नीलामी 12 जुलाई को आयोजित होगी। इसमें देशभर से 482 डिपो से 4.29 लाख मीट्रिक टन गेहूं और 254 डिपो से 3.95 लाख मीट्रिक टन चावल की ब्रिकी की जाएगी।
इसके लिए निविदा सूचनाएं एम जंक्शन सर्विसेज लिमिटेड की वेबसाइट https://www.valuejunction.in/fci/ पर उपलब्ध हैं। इच्छुक पार्टियां भविष्य की ई-नीलामी में भाग लेने के लिए वेबसाइट पर खुद को सूचीबद्ध कर सकती हैं। भारतीय खाद्य निगम साप्ताहिक ई-नीलामी में भाग लेने के लिए लघु और काफी छोटे उपयोगकर्ताओं को प्रोत्साहित कर रहा है ताकि स्टॉक समाज के व्यापक वर्ग तक पहुंच सकें।
भारतीय खाद्य निगम द्वारा 05.07.2023 को आयोजित ई-नीलामी में, 526 डिपो से कुल 4.07 लाख मीट्रिक टन गेहूं और 23 क्षेत्रों में 251 डिपो से 3.88 लाख मीट्रिक टन चावल ब्रिकी के लिए उपलब्ध था। इसमें 1337 बोलीदाताओं को 1.29 लाख मीट्रिक टन गेहूं और पांच बोलीदाताओं को 170 मीट्रिक टन चावल बेचा गया।
एफएक्यू गेहूं के लिए आरक्षित मूल्य 2150 रुपये प्रति क्विंटल के मुकाबले औसत विक्रय मूल्य 2154.49 रुपये प्रति क्विंटल था,जबकि यूआरएस गेहूं के लिए आरक्षित मूल्य 2125 रुपये प्रति क्विंटल के मुकाबले औसत बिक्री मूल्य 2132.40 रुपये प्रति क्विंटल था
चावल के लिए औसत विक्रय मूल्य रु. 3175.35 रुपये प्रति क्विंटल था, जबकि पूरे भारत के लिए आरक्षित मूल्य 3173 रुपये प्रति क्विंटल था।
गेहूं की ई-नीलामी में भाग लेने के लिए भारत सरकार के गेहूं स्टॉक प्रबंधन पोर्टल पर बोलीदाताओं द्वारा स्टॉक घोषणा अनिवार्य कर दी गई है।
ई-नीलामी की वर्तमान किश्त में, एक खरीदार के लिए अधिकतम 100 टन तक की पेशकश करके खुदरा मूल्य में कमी का लक्ष्य निर्धारित किय गया है। यह निर्णय छोटे और सीमांत अंतिम उपयोगकर्ताओं को प्रोत्साहित करने, अधिक प्रतिभागियो को आगे आने और अपनी पसंद के डिपो से आवश्यकता अनुसार बोली लगाने को सुनिश्चित करने के लिये लिया गया है।
स्वास्थ्य एवं परिवार कल्याण मंत्रालय
भारत के कुल कोविड-19 टीकाकरण ने 43.51 करोड़ का आंकड़ा पार किया
रिकवरी दर बढ़कर 97.35 प्रतिशत हुई
पिछले 24 घंटों के दौरान 39,361 दैनिक नए मामले दर्ज किए गए
भारत में वर्तमान में कुल मामलों में सक्रिय मामलों  की हिस्सेदारी 1.31 प्रतिशत है
लगातार 49 दिनों से दैनिक पॉजिटिविटी दर  5 प्रतिशत से कम बनी हुई है
भारत में कोविड-19 टीकाकरण का आंकड़ा कल 43.51 करोड़ के अहम स्तर को पार कर गया है। आज सुबह 8 बजे तक की अस्थायी रिपोर्ट के मुताबिक 52,95,458 सत्रों के माध्यम से टीकों की कुल 43,51,96,001 खुराक लगा दी गई हैं। पिछले 24 घंटों के दौरान टीकों की 18,99,874 खुराक लगाई गई हैं।
इनमें शामिल हैं :
|
|
एचसीडब्ल्यू
|
|
पहली खुराक
|
|
1,02,87,343
|
|
दूसरी खुराक
|
|
77,06,397
|
|
एफएलडब्ल्यू
|
|
पहली खुराक
|
|
1,78,56,000
|
|
दूसरी खुराक
|
|
1,08,45,879
|
|
आयु समूह 18-44 वर्ष
|
|
पहली खुराक
|
|
13,91,72,057
|
|
दूसरी खुराक
|
|
62,18,541
|
|
आयु समूह 45-59 वर्ष
|
|
पहली खुराक
|
|
10,09,68,508
|
|
दूसरी खुराक
|
|
3,45,89,799
|
|
60 वर्ष से ज्यादा
|
|
पहली खुराक
|
|
7,35,18,799
|
|
दूसरी खुराक
|
|
3,40,32,678
|
|
कुल
|
|
43,51,96,001
कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। केन्द्र सरकार देश भर में कोविड-19 टीकाकरण की गति और उसका दायरा बढ़ाने के लिए प्रतिबद्ध है।
महामारी की शुरुआत से अभी तक संक्रमित लोगों में से 3,05,79,106 लोग पहले ही कोविड-19 से स्वस्थ हो चुके हैं और पिछले 24 घंटों के दौरान 35,968 लोग ठीक हो गए। इस प्रकार ठीक होने की दर 97.35प्रतिशत के स्तर पर है, जिससे लगातार बढ़ोतरी के रुझान का पता चलता है।
पिछले 24 घंटों के दौरान भारत में दैनिक नए मामले 39,361 दर्ज किए गए।
लगातार 29दिनों से दैनिक नए मामले 50,000 के स्तर से नीचे बने हुए हैं। यह केन्द्र और राज्यों/ केंद्र शासित प्रदेशों द्वारा किए गए निरंतर और सहयोगपूर्ण प्रयासों का परिणाम है।
भारत के सक्रिय मामले 4,11,189के स्तर पर बने हुए हैं और अब देश के कुल पॉजिटिव मामलों में सक्रिय मामलों की हिस्सेदारी 1.31 प्रतिशत है।
देश भर में परीक्षण क्षमता में खासी बढ़ोतरी के साथ, पिछले 24 घंटों के दौरान देश में कुल 11,54,444परीक्षण कराए गए। भारत में अभी तक कुल 45.74 करोड़  परीक्षण हो चुके हैं।
जहां एक तरफ देश में परीक्षण क्षमता में बढ़ोतरी हुई है, वहीं मामलों की साप्ताहिक पॉजिटिविटी में गिरावट देखने को मिली है। वर्तमान में साप्ताहिक पॉजिटिविटी दर 2.31 प्रतिशत के स्तर पर है, जबकि आज दैनिक पॉजिटिविटी दर 3.41प्रतिशत रही। लगातार 34 दिनों से दैनिक पॉजिटिविटी दर 3 प्रतिशत से कम बनी हुई है, और यह पिछले लगातार 49दिनों से 5 प्रतिशत से कम है।
उप राष्ट्रपति सचिवालय
उपराष्ट्रपति ने युवाओं से नकरात्मकता छोड़ने और रचनात्मक दृष्टि विकसित करने का आग्रह किया
विधायिकाओं में चर्चा का स्तर सुधारने पर जोर दिया
मौलिक अधिकारों के साथ मौलिक कर्तव्यों को भी समान महत्व देने की बात कही
आतंकवाद को विश्व शांति और मानवता का सबसे बड़ा खतरा बताया
दसवें भारतीय छात्र संसद को संबोधित किया
उपराष्ट्रपति, श्री एम वेंकैया नायडू ने छात्रों से नकारात्मकता छोड़कर रचनात्मक दृष्टि विकसित करने का आग्रह किया है।
नई दिल्ली में दसवें छात्र संसद को संबोधित करते हुए श्री नायडू ने युवाओं से कहा कि वह भ्रष्टाचार,आतंकवाद, उग्रवाद ,धार्मिक कट्टरता,जातिवाद और लैंगिक भेदभाव से लड़ने के लिए आगे आएं। उन्होंने कहा कि भ्रष्टाचार लोकतंत्र की जड़ों को खोखला कर रहा है।उन्होंने युवाओं से राष्ट्रनिर्माण की गतिविधियों में हिस्सा लेने की भी अपील की।
उपराष्ट्रपति ने कहा कि भारत दुनिया का सबसे बड़ा लोकतांत्रिक देश है। ऐसे में राजनीति लोगों की भलाई और सामाजकि-आर्थिक बदलावों के जरिए देश को विकास की नयी ऊंचाइयों पर ले जाकर लोकतंत्र की बुनियाद को मजबूत करने का माध्यम है। उन्होंने कहा “यहीं युवा छात्रों,शिक्षित और जागरुक नागरिकों को राजनीति में अर्थपूर्ण भागीदारी निभानी चाहिए। उपराष्ट्रपति ने सांसदों और सार्वजनिक जीवन से जुड़े लोगों से आग्रह किया कि वह विभिन्न मंचों पर चर्चा के स्तर में सुधार लाएं। उन्होंने कहा कि राज्यसभा,लोकसभा और विधानसभाओं में सदस्यों को लोगों के सामने उदाहरण पेश करना चाहिए।
श्री नायडू ने युवाओं को सलाह दी कि वे भारत के इतिहास, विरासत, संस्कृति और स्वतंत्रता संग्राम और राष्ट्रीय नेताओं द्वारा किए गए बलिदानों के बारे में अच्छी समझ विकसित करें और इसके साथ ही समाज सुधारकों द्वारा लाए गए आमूल-चूल परिवर्तन के बारे में भी जानें। उन्होंने युवाओं से संविधान सभा में हुई बहसों तथा समय-समय पर संसद में प्रख्यात सांसदों द्वारा दिए गए भाषणों का अध्ययन करके अपने ज्ञान को समृद्ध करने को कहा
संविधान के महत्व पर प्रकाश डालते हुए उपराष्ट्रपति ने कहा कि सभी को अपने लक्ष्यों को प्राप्त करने के लिए संवैधानिक तरीकों का पालन करना चाहिए और मौलिक अधिकारों के साथ ही कर्तव्यकों को भी समान महत्व देना चाहिए।
आतंकवाद को विश्व शांति और मानवता के लिए सबसे बड़ा खतरा बताते हुए, उपराष्ट्रपति ने कहा कि भारत हमेशा सभी देशों के साथ शांतिपूर्ण सह-अस्तित्व में विश्वास करता रहा है। उन्होंने इस बात पर जोर दिया कि पड़ोसी देश में से एक आतंकवाद का समर्थन और उसे और धन मुहैया करा रहा है। उन्होंने जोर देकर कहा कि भारत अपने आंतरिक मामलों में किसी भी बाहरी हस्तक्षेप को बर्दाश्त नहीं करेगा।
देश गैर संचारी रोगों के बढ़ते मामलों पर चिंता व्यक्त करते हुए श्री नायडू ने कहा कि ऐसा खान पान की खराब आदतों और स्वस्थ जीवन शैली नहीं होने की वजह से हो रहा है। उन्होंने युवाओं से ऐसी जीवन शैली छोड़ने का आग्रह किया।
इस अवसर पर केरल विधानसभा के अध्यक्ष पी श्री रामकृष्ण,लोकसभा के पूर्व अध्यक्ष श्री शिवराज पाटिल, पंजाब के पूर्व राज्यपाल डा.विजय पी भटकर,आईआईटी दिल्ली के संचालक मंडल के पूर्व अध्यक्ष और नालंदा विश्वविद्यालय के कुलाधिपति डा. विश्वनाथ डी कराड सहित कई गणमान्य लोग और 1500 से ज्यादा छात्र उपस्थित थे।
एस शुक्ला/एएम/एमएस-5861
(Visitor Counter : 199
प्रधानमंत्री कार्यालय
प्रधानमंत्री के मन की बात कार्यक्रम के 9 साल पूरे हुए
प्रधानमंत्री श्री नरेन्द्र मोदी ने आज अपने मासिक रेडियो कार्यक्रम, मन की बात के नौ साल पूरे होने पर एक अध्ययन साझा किया है, जिसमें कार्यक्रम में शामिल कुछ विषयों और उनके सामाजिक प्रभाव पर प्रकाश डाला गया है।
भारतीय स्टेट बैंक और आईआईएम बेंगलुरु के एक शोध कार्य में प्रधानमंत्री के मन की बात कार्यक्रम के 105 एपिसोड के प्रभाव का विश्लेषण किया गया है।
प्रधानमंत्री ने एक्स पर पोस्ट किया:
"आज #MannKiBaat के 9 साल पूरे हुए हैं। @TheOfficialSBI और @iimb_official ने कार्यक्रम का एक दिलचस्प अध्ययन किया है, जिसमें कार्यक्रम में शामिल कुछ विषयों और उनके सामाजिक प्रभाव पर प्रकाश डाला गया है। यह आश्चर्यजनक है कि कैसे हमने इस माध्यम के जरिये विभिन्न जीवन यात्राओं और सामूहिक प्रयासों का उत्सव मनाया है।
nm-4.com/hqauwf"
युवा कार्यक्रम एवं खेल मंत्रालय
खेल मंत्री ने रियो डी जनेरियो में आईएसएसएफ विश्व कप में उत्कृष्ट प्रदर्शन के लिए भारतीय निशानेबाजी टीम को सम्मानित किया
युवा मामलों और खेल राज्य मंत्री  श्री किरेन रिजिजू ने आज नई दिल्ली में भारतीय निशानेबाजी टीम के सदस्यों से मुलाकात की, जो हाल ही में रियो डी जनेरियो में संपन्न आईएसएसएफ राइफल और पिस्टल विश्व कप में हिस्सा लेकर लौटे हैं। उन्होंने निशानेबाजों को उनके शानदार प्रदर्शन के लिए बधाई दी। प्रतियोगिता में भारत ने पांच स्वर्ण, दो रजत और दो कांस्य पदक हासिल करके पदक तालिका में शीर्ष स्थान प्राप्त किया है। श्री रिजिजू के साथ मुलाकात के दौरान उपस्थित निशानेबाजों में अपूर्वी चंदेला, अंजुम मौद्गिल, इलावेनिल वलारिवन, मनु भाकर, यशस्विनी देसवाल, संजीव राजपूत, अभिषेक वर्मा और दीपक कुमार शामिल थे। इस अवसर पर भारतीय राष्ट्रीय राइफल्स संघ के अध्यक्ष श्री रनिंदर सिंह और कोच जसपाल राणा, पावेल स्मिरनोव तथा ओलेग मिखाइलोव भी उपस्थित थे।
निशानेबाजी में भारत का यह शानदार वर्ष रहा है। वर्ष 2019 में सभी आईएसएसएफ सीनियर विश्व कप में भारत ने 16 स्वर्ण, 4 रजत और 2 कांस्य पदक जीते हैं। इन 22 पदकों में से 12 व्यक्तिगत स्पर्धाओं में मिले हैं और 10 मिश्रित टीम स्पर्धाओं में। यह प्रतिस्पर्धाएं 10 मीटर एयर राइफल और 10 मीटर एयर पिस्टल की हैं। भारत ने अब तक टोक्यो 2020 ओलंपिक के लिए निशानेबाजी में नौ कोटा जीते हैं, जिसमें पुरुषों की 50 मीटर राइफल 3 पोजीशन में संजीव राजपूत और महिलाओं की 10 मीटर एयर पिस्टल में यशस्विनी देसवाल के साथ रियो विश्व कप में कोटा अर्जित किया है।
भारतीय निशानेबाजी टीम को बधाई देते हुए श्री रिजिजू ने कहा, ‘निशानेबाजी में भारतीय दल ने शानदार प्रदर्शन किया है और हम एक मजबूत टीम टोक्यो ओलम्पिक्स में भेजेंगे। इस खेल से भारत को बहुत उम्मीदें हैं।’
उपभोक्ता कार्य, खाद्य एवं सार्वजनिक वितरण मंत्रालय
इलेक्ट्रॉनिक उद्योगों के लिए अनुपालन बोझ को कम करने और कारोबार में आसानी के लिए केंद्र ने विधिक माप विज्ञान  नियम 2011 में संशोधन किया
उद्योग को क्यूआर कोड के माध्यम से डिजिटल रूप में सूचना घोषित करने की अनुमति देने के लिए संशोधन
उपभोक्ता मामले विभाग ने लीगल मेट्रोलॉजी ,  नियम 2022 के तहत इलेक्ट्रॉनिक उत्पादों को एक वर्ष की अवधि के लिए क्यूआर कोड के माध्यम से कुछ अनिवार्य सूचनाओं को घोषित करने की अनुमति दे दी है, यदि इन्हें पैकेज में घोषित नहीं किया गया है।
यह संशोधन उद्योग को क्यूआर कोड के माध्यम से विस्तृत जानकारी को डिजिटल रूप में घोषित करने की अनुमति प्रदान करेगा। इससे महत्वपूर्ण घोषणाओं को पैकेज में लेबल पर प्रभावी ढंग से घोषित करने की अनुमति मिलेगी जबकि अन्य वर्णनात्मक जानकारी क्यूआर कोड के माध्यम से उपभोक्ता को दी जा सकती है।
विभाग इस डिजिटल युग में क्यूआर कोड के माध्यम से अनिवार्य जानकारियों को घोषित करने के लिए प्रौद्योगिकी के अधिक से अधिक उपयोग को सक्षम बनाएगा तकि टेलीफोन नंबर और ई-मेल पते के अलावा निर्माता या पैकर अथवा आयातक के पते, वस्तु का सामान्य या जेनरिक नाम, वस्तु का आकार और ग्राहक सेवा विवरण जैसी घोषणाओं को जानने के लिए इसे स्कैन किया जा सकता है।
इससे पूर्व, इलेक्ट्रॉनिक उत्पादों सहित सभी पूर्व-पैकेज्ड वस्तुओं को पैकेज पर लीगल मेट्रोलॉजी , नियम 2011 के अनुसार सभी अनिवार्य जानकारियों को घोषित करना आवश्यक है।